जमशेदपुर. हिमालय की ऊंची चोटी हो या समुद्र की गहराई, खेल का मैदान हो या देश की सरहद, हर जगह शहर की बेटियां अपना दबदबा दिखा रही हैं। प्रेमलता, विनीता ने एवरेस्ट फतह किया तो पापा का सपना पूरा करने सीतारामडेरा की प्रिया सिंह ने मर्चेंट नेवी ज्वाइन किया। कैप्टन राधिका के साथ काम कर चुकी प्रिया शहर की उन बेटियों में शामिल हैं, जिन्हें प्रधानमंत्री नरेंद्र मोदी ने भी सैल्यूट किया। इसी तरह पूर्णिमा बहादुर भी ऐसा नाम है जो तमाम मुसीबतों को झेलकर बॉस्केट बॉल की राष्ट्रीय स्तर की खिलाड़ी बनीं। आज महिला दिवस है। प्रिया सिंह और पूर्णिमा बहादुर की कहानी...
सीतारामडेरा की प्रिया को प्रधानमंत्री ने किया सैल्यूट
- टाटा स्टील एलडी वन में कार्यरत राजेश सिंह का सपना था वह मर्चेंट नेवी अफसर बनें।
- वे बन नहीं पाए। बेटी प्रिया सिंह ने पिता के सपने को पूरा करने का निर्णय लिया। 2015 में प्रशिक्षण लिया। फिर मर्चेंट नेवी ज्वाइन की।
- कैप्टन राधिका के साथ प्रिया ने 2016 जून में बंगाल की खाड़ी में आए तूफान में फंसे मछुआरों की जान बचाई थी।
- दोनों की बहादुरी पर प्रधानमंत्री नरेंद्र मोदी ने उन्हें सैल्यूट किया था।
- प्रधानमंत्री ने अपने फेसबुक पेज पर प्रिया की फोटोग्राफ शेयर करते हुए उनकी वीरता को असाधारण करार दिया था। प्रिया अभी श्रीलंका के दौरे पर हैं।
- बकौल प्रिया, मैं मम्मी-पापा का सिर गर्व से ऊंचा करना चाहती हूं। मर्चेंट नेवी में पुरुषों का वर्चस्व रहता है। मैं नौ महीनों से समुद्र में रहकर बताना चाहती हूं कि महिलाएं किसी भी क्षेत्र में कमजोर नहीं हैं।
- प्रिया की मां पूनम सिंह ने बताया कि मेरी बेटी ने मर्चेंट नेवी ज्वाइन की, तब कई लोगों ने ताने मारे थे। हम लोगों ने परवाह नहीं की और उसे बेटे जैसे शिक्षा दी। आज मुझे उस पर गर्व है। प्रिया की स्कूलिंग बारीडीह के जेपीएस स्कूल से हुई है।
आगे की स्लाइड्स में पढ़ें- मुसीबतों को झेलकर पूर्णिमा बनी बहादुरी की मिसाल
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva